Lalawigan ng Ancona

Para sa lungsod, tingnan ang Lungsod ng Ancona.

Ang Ancona ay isang lalawigan sa rehyon ng Marche sa Italya. Ang lungsod ng Ancona ang kabisera nito.

Sa hilaga, ang lalawigan ay nasa hangganan ng Dagat Adriatico, at ang Kabundukang Apenino ay na a kanluran. Ang populasyon ng lalawigan ay kadalasang matatagpuan sa mga lugar sa baybayin at sa kabesera ng probinsiya na Ancona, na may populasyon na 101,518; ang lalawigan ay may kabuuang populasyon na 477,892 noong 2015. Dahil sa lokasyon nito sa baybayin, ito ay madiskarteng mahalaga. Ang pangulo ng lalawigan ay si Liana Serrani.

Ang kahabaan ng mabuhanging baybayin nito ay umaakit ng maraming bisitang Italyano, ngunit ang lugar ay nananatiling medyo hindi nagagalaw ng malakihang turismo. Karamihan sa lalawigan ay nakatuon sa agrikultura, partikular na ang mga ubasan na nagtatanim ng mga ubas na Montepulciano, Sangiovese, at Verdicchio. Ang panahon ng pag-aani ay minarkahan bawat taon ng isang serye ng mga lokal na pagdiriwang. Naglalaman ito ng mga bulubunduking rehiyon at Liwasang Rehiyonal ng Conero, na naglalaman ng makakapal na kagubatan kung saan matatagpuan ang mga itim na trupo. Ang mga ito ay ibinebenta sa Acqualagna sa kalapit na lalawigan ng Pesaro e Urbino.

 Tingnan din 
 Talaan ng mga comune ng Lalawigan ng Ancona

Kaurian:Mga lalawigan ng Italya